
	1.
	MK sēdes protokollēmuma projekts
 Noteikumu projekts "Grozījumi Ministru kabineta 2022. gada 21. jūnija noteikumos Nr. 377 "Noteikumi par garantiju programmu pret Ukrainu vērstās Krievijas militārās agresijas radīto ekonomisko seku mazināšanai""
	Iebildums
Uzturam iepriekš izteikto iebildumu, vienlaicīgi sniedzam papildu skaidrojumu:
Atbalsta programmas termiņa pagarināšana, paredzot tās īstenošanu arī 2023. gadā, rada papildu ietekmi uz vispārējās valdības budžeta izdevumiem atbilstoši Eiropas Kontu sistēmas metodoloģijai, kas attiecīgi samazina Ministru kabinetam pieejamos budžeta resursus prioritāto pasākumu finansēšanai (t.i. fiskālo telpu) 2023. gadam. 
Ņemot vērā minēto, uzskatām, ka jautājums par iespējām paredzēt papildu vispārējās valdības budžeta izdevumus atbalsta pasākuma nodrošināšanai 2023.gadā ir skatāms likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" sagatavošanas un izskatīšanas procesā, ievērojot budžeta fiskālās iespējas. Attiecīgi grozījumi Ministru kabineta 2022. gada 21. jūnija noteikumos Nr. 377 "Noteikumi par garantiju programmu pret Ukrainu vērstās Krievijas militārās agresijas radīto ekonomisko seku mazināšanai" par darbības termiņa pagarināšanu ir virzāmi izskatīšanai Ministru kabinetā pēc tam, kad Ministru kabinets ir atbalstījis jautājumu par atbalsta pasākuma papildu izdevumiem 2023. gadam budžeta prioritāšu izvērtēšanas procesā. 

Skaidrojam, ka Altum ir klasificēts vispārējās valdības sektorā un budžeta līdzekļu pārskaitīšana vispārējās valdības sektora ietvaros (t.i. uz Altum) nerada vispārējās valdības budžeta izdevumus atbilstoši Eiropas Kontu sistēmas metodoloģijas nosacījumiem.  Kā iepriekš skaidrots - dotajā gadījumā ietekme rodas no programmas sagaidāmo zaudējumu novērtējuma un finansējuma piešķiršanas intensitātes. Vēršam uzmanību, ka fiskālā telpa valdības prioritāro pasākumu finansēšanai tiek noteikta, izmantojot budžeta rādītājus, kas novērtēti atbilstoši Eiropas Kontu sistēmas metodoloģijas prasībām. 
Piedāvātā redakcija
-
	Mārtiņš Trautmanis (FM)

	2.
	MK sēdes protokollēmuma projekts
4. Pieņemt zināšanai, ka grozījumi atbalsta programmas nosacījumos provizoriski palielina 2023.gada vispārējas valdības budžeta izdevumus par 12 500 000 euro.
	Iebildums
Uzturam savu iepriekš izteikto iebildumu, vienlaicīgi sniedzam papildu skaidrojumu:
Atbilstoši anotācijas 3.sadaļas punktā "cita informācija" sniegtajai informācijai aktualizētais novērtējums par atbalsta programmas ietekmi uz vispārējās valdības budžeta bilanci atbilstoši Eiropas Kontu sistēmas metodoloģijai 2022. un 2023.gadam tiek apstiprināts kā tiesību aktu lietas papildu dokuments. Vienlaicīgi šajā pašā anotācijas punktā tiek novērtēts, ka grozījumi atbalsta programmas nosacījumos provizoriski palielina 2023.gada vispārējas valdības budžeta izdevumus par 12,5 milj. euro.
Savukārt tiesību aktu lietas papildu dokuments (pielikums - programmas rādītāju novērtējums) nosaka, ka programmas kopējais finansējums ir 12,5 milj. euro, bet sagaidāmie paredzamie zaudējumi attiecīgi tiek plānoti 8,3 milj. euro apmērā. 
Ņemot vērā, ka vispārējās valdības budžeta izdevumi saistībā ar programmas īstenošanu atbilstoši Eiropas Kontu sistēmas metodoloģijas prasībām būtu jāuzskaita sagaidāmo zaudējumu/kredītriska novērtētajā apjomā, lūdzam skaidrot un pamatot novērtēto ietekmi, 12,5 milj. euro, uz vispārējās valdības budžeta bilanci 2023.gadam vai arī lūdzam precizēt anotācijas 3.sadaļā sniegto novērtējumu un informāciju. 
Vienlaicīgi skaidrojam, ka Altum ir klasificēts vispārējās valdības sektorā un budžeta līdzekļu pārskaitīšana vispārējās valdības sektora ietvaros (t.i. uz Altum) nerada vispārējās valdības budžeta izdevumus atbilstoši Eiropas Kontu sistēmas metodoloģijas nosacījumiem.  Kā iepriekš skaidrots - dotajā gadījumā ietekme rodas no programmas sagaidāmo zaudējumu novērtējuma un finansējuma piešķiršanas intensitātes. Vēršam uzmanību, ka fiskālā telpa valdības prioritāro pasākumu finansēšanai tiek noteikta, izmantojot budžeta rādītājus, kas novērtēti atbilstoši Eiropas Kontu sistēmas metodoloģijas prasībām. 
Piedāvātā redakcija
-
	Mārtiņš Trautmanis (FM)

	3.
	Anotācija (ex-ante)
Pielikumi 
	Priekšlikums
Atkārtoti lūdzam precizēt programmas rādītāju novērtējuma projekta 1. punktu, papildus norādot, ka programmas finansējums paredzēts atbilstoši Ministru kabineta 2022. gada 21. jūnija noteikumu Nr. 377 “Noteikumi par garantiju programmu pret Ukrainu vērstās Krievijas militārās agresijas radīto ekonomisko seku mazināšanai” 7. punktā noteiktajam, proti, garantiju programmas īstenošanai.
Piedāvātā redakcija
-
	Līga Mičule (FM)

	4.
	Anotācija (ex-ante)
Pielikumi 
	Priekšlikums
Atkārtoti lūdzam papildināt programmas rādītāju novērtējuma projekta 2. punktu ar informāciju, kā veidojas izsniegto garantiju summa, tādejādi nodrošinot skaidru un nepārprotamu informācijas izsekojamību. Vēršam uzmanību, ka šobrīd norādītā informācija programmas rādītāju novērtējuma projekta 2. punktā neatbilst 1. punktā norādītajam, kā arī nav izsekojams, no kādiem finansējuma avotiem veidojas norādītais finansējums 40 388 000 euro apmērā.
Piedāvātā redakcija
-
	Līga Mičule (FM)

	5.
	Anotācija (ex-ante)
Pielikumi 
	Priekšlikums
Programmas rādītāju novērtējuma projekta 1. punktā ir minēts, ka programmas finansējums ir paredzēts Altum sagaidāmajiem zaudējumiem, vienlaikus programmas rādītāju novērtējuma projekta 4.1.1. punktā norādīts, ka paredzamie sagaidāmie kredītriska zaudējumi tiks segti no publiskiem resursiem. Līdz ar to atkārtoti lūdzam precizēt programmas rādītāju novērtējuma projekta 5. punkta tabulas ieņēmumu sadaļu, norādot sagaidāmo zaudējumu kompensācijas apjomu atbilstoši izdevumu sadaļā iezīmētajai kredītriska izdevumu summai.
Piedāvātā redakcija
-
	Līga Mičule (FM)

	6.
	Anotācija (ex-ante)
Pielikumi 
	Priekšlikums
Atkārtoti lūdzam izvērtēt un nepieciešamības gadījumā precizēt programmas rādītāju novērtējuma projekta 1. punktā norādīto programmas īstenošanas sākuma termiņu, ņemot vērā Ministru kabineta 2022. gada 21. jūnija noteikumu Nr. 377 “Noteikumi par garantiju programmu pret Ukrainu vērstās Krievijas militārās agresijas radīto ekonomisko seku mazināšanai” spēkā stāšanos termiņu.
Piedāvātā redakcija
-
	Līga Mičule (FM)

	7.
	Anotācija (ex-ante)
Pielikumi 
	Priekšlikums
Lūgums skaidrot un nepieciešamības gadījumā papildināt programmas rādītāju novērtējuma projektu ar informāciju attiecībā uz to, ka programmas rādītāju novērtējuma projekta 3.2. punkta tabulā pozīcija "Riska izdevumu seguma avots (Publiskais finansējums)" ir 0, lai gan programmas īstenošanai ir piešķirts publiskais finansējums “Altum” sagaidāmajiem zaudējumiem (kā atrunāts programmas rādītāju novērtējuma projekta 1. punktā). 
Piedāvātā redakcija
-
	Līga Mičule (FM)



